# ROMÂNIA

 **JUDEŢUL TIMIŞ**

**ORAŞ SÂNNICOLAU MARE**

**PRIMAR**

**Anexa nr. 1 la dispoziţia nr. 432 din 11.12.2023**

## 

## C O N V O C A R E

În conformitate cu art.196 alin.1 lit.b şi art. 133 alin.1 coroborat cu art.134 alin.4 din Ordonanţa de Urgenţă a Guvernului României nr.57/2019 privind Codul Administrativ, se convoacă Consiliul Local al oraşului Sânnicolau Mare în şedinţa extraordinară de lucru (de îndată) în ziua de 11.12.2023 orele 12,30 care se va desfăşura prin mijloace electronice-videoconferinţă propunându-se următoarea:

**O R D I N E D E Z I :**

* 1. Proiect de hotărâre privind aprobarea proiectului tehnic, a indicatorilor tehnico-economici actualizați și a devizului general actualizat pentru obiectivul de investiție „Reabilitare strada Viilor de la intersecția cu strada Extravilan până la intersecția cu strada Timișoara”, aprobat pentru finanțare prin Programului Național de Investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.
  2. Proiect de hotărâre privind aprobarea prelungirii duratei de implementare a proiectului ”ÎMBUNĂTĂȚIREA CALITĂȚII VIEȚII POPULAȚIEI DIN ORAȘUL SÂNNICOLAU MARE” și a cheltuielilor estimate legate de proiect, în vederea finalizării activităților și asigurării funcționalității sale din fonduri proprii.
  3. Proiect de hotărâre privind aprobarea proiectului tehnic, a indicatorilor tehnico-economici actualizați și a devizului general actualizat pentru obiectivul de investiție „Reabilitare pod existent peste Canalul Aranca la intersecția cu strada Avram Iancu și Reabilitare pod existent peste Canalul Aranca la intersecția cu strada Gheorghe Doja”, aprobat pentru finanțare prin Programul Național de Investiții „ Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.
  4. Proiect de hotărâre privind aprobarea proiectului tehnic, a indicatorilor tehnico-economici actualizați și a devizului general actualizat pentru obiectivul de investiție „Extindere rețea de canalizare menajeră str. Abatorului, T. Bucurescu, Ciobanilor, Blaj, Craiova, Deva, Dej, Extravilan, Nouă, Gruia lui Novac, Pescarilor, M. Kogălniceanu, Manole, Orăștie, Romilor, Scurtă, Slatina, Subici, Calea lui Traian, Grănicerilor, Drumul Timișorii vechi, Belșugului, Dămșescu, Fundătura Cimitirului, Morii, Hațeg, Frații Farca, Narciselor, Lalelelor, Rozelor, Miron Costin, Gării, Localitatea Sânnicolau Mare, județul Timiș”, aprobat pentru finanțare prin Programului Național de Investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.
  5. Proiect de hotărâre privind aprobarea proiectului tehnic, a indicatorilor tehnico-economici actualizați și a devizului general actualizat pentru obiectivul de investiție „Modernizare a 11,8 km de străzi în orașul Sânnicolau Mare, jud Timiș – str. George Coșbuc”, aprobat pentru finanțare prin Programului Național de Investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**.**
  6. Proiect de hotărâre privind implicarea UAT Oraș Sânnicolau Mare ca și partener în proiectul transfrontalier ,,BARTOK MIKROKOSMOS’’ aferent liniei de finanțare ,,PRIMUL APEL DE PROPUNERI INTERREG VI-A ROMÂNIA-UNGARIA, PRIORITATEA 2, COOPERARE PENTRU UN MEDIU MAI SOCIAL ȘI COEZIV, RSO 4.6 CULTURĂ ȘI TURISM”.
  7. Proiect de hotărâre privind aprobarea rectificării bugetului de venituri şi cheltuieli al oraşului Sânnicolau Mare pe anul 2023.

**PRIMAR**

**DĂNUŢ GROZA**